Document ID: 31993R3513

Padomes Regula (EEK) Nr. 3513/93
(1993. gada 14. decembris),
ar ko groza Regulu (EEK) Nr. 3220/84, kas nosaka Kopienas merogu cūku liemeņu klasificēšanai
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopēju organizāciju [1] un jo īpaši tā 2. pantu un 4. panta 5. punktu,
ņemot vērā Komisijas priekšlikumu,
tā kā Regulas (EEK) Nr. 3220/84 [2] 2. pants definēja "cūkas liemeņa" formējumu, kas lietojams, lai noteiktu tā svaru un tā muskuļaudu saturu, tā kā nesens Kopienas pētījums ir parādījis, ka dažu dalībvalstu tirdzniecībā ir pieļautas atkāpes no šā formējuma attiecībā uz nieru taukiem, nierēm un diafragmu, tā kā šī prakse rada atšķirības liemeņu muskuļaudu saturā dažādās dalībvalstīs, apdraudot Kopienas iedalījuma mēroga vienotu piemērošanu un padarot sarežģītu novērtējuma rezultātu salīdzināmību, tā kā tādēļ ir vajadzīgs precīzāk definēt cūku liemeņu formējumu, izslēdzot augšminētās trīs daļas;
tā kā komerciālu iemeslu dēļ vairākas kautuves gatavo dīrātus cūku liemeņus, tā kā dalībvalstīm būtu jāļauj paredzēt šādu noformējumu savā teritorijā;
tā kā pilnīga sadalīšana kopējo šķērssvītroto muskuļu svara aprēķināšanai ir ilgs un dārgs process, tā kā tādēļ ir pietiekami pamatoti atļaut izmantot daļēju sadalīšanu, kā arī atļaut dalībvalstīm ātrāk pielāgot savas iedalījuma metodes tehnikas attīstībai,
IR PIEŅĒMUSI ŠO REGULU.
1. pants
Regulu (EEK) Nr. 3220/84 groza šādi.
1. Regulas 2. panta 1. punktu aizstāj ar šādu:
"1. Šajā regulā "cūkas liemenis" nozīmē nokautas cūkas ķermeni, atasiņotu, ar izņemtām iekšām, un kurš ir vesels vai vidus līnijā pārdalīts, bez mēles, sariem, nagiem, ārējiem dzimumorgāniem, nieru taukiem, nierēm un diafragmas.
Dalībvalstis attiecībā uz to teritorijā nokautām cūkām drīkst atļaut noteikt atšķirīgu cūku liemeņu noformējumu, ja ir izpildīts viens no šādiem nosacījumiem:
- ja parasta komercdarbības prakse to teritorijā atšķiras no standarta noformējuma, kas definēts pirmajā daļā,
- ja tehniskās prasības to garantē,
- ja cūku liemeņus nodīrā pēc vienotas metodes."
2. Pirmo daļu 2. panta 3. punktā aizstāj ar šādu tekstu:
"3. Šajā regulā cūkas kautķermeņa muskuļaudu saturs ir attiecība starp
- šķērssvītroto muskuļu kopējo svaru, ar noteikumu, ka tos atdala ar nazi, un
- liemeņa svaru.
Šķērssvītroto muskuļu kopējo svaru iegūst, vai nu pilnībā sadalot liemeni, vai arī daļēji sadalot liemeni, vai apvienojot pilnīgo vai daļējo sadalījumu, pamatojoties uz pierādītām statistikas metodēm, kas pieņemtas saskaņā ar Regulas (EEK) Nr. 2759/75 24. pantā paredzēto procedūru."
3. Aiz 3. panta 1. punkta otrās daļas pievieno šādu tekstu:
"Attiecībā uz to teritorijā nokautām cūkām dalībvalstīm drīkst ļaut, lai tās atļautu veikt klasifikāciju pirms svēršanas saskaņā ar Regulas (EEK) Nr. 2795/75 24. pantā noteikto procedūru."
2. pants
Šī regula stājas spēkā 1994. gada 1. jūlijā.
Šī regula uzliek saistības kopumā un ir tieši piemērojama visās dalībvalstīs.
Briselē, 1993. gada 14. decembrī

Labels: 12
17
6